Amint megtetszik egy mentvény, vagy már konkrétan megfogalmazódott benned, hogy szeretnél örökbefogadni, úgy keress fel minket Facebook-üzenet formájában (a bemutatkozóhoz segítséget a Facebookunk “Kalauzok” menüpontjára kattintva találsz). Abban az esetben, ha konkrét kutyusra, cicára jelentkeztél, a csapattal megvitatjuk, hogy mennyire passzolnátok össze: amennyiben igen, úgy az ideiglenes befogadó megkapja bemutatkozódat, akivel egyeztetést követően lehetőséged nyílik találkozni, így a mentvénnyel randizhattok. Minden esetben minimum két találkozót szoktunk szervezni, ha tökéletesen működik a kémia és te lennél az ideális gazdi, úgy a négylábút örökbefogadhatod.
A folyamatról részletesen tájékozódhatsz a Fogadj örökbe! menüpontban.